אנג'לה סרפיאן

אנג'לה סרפיאן (בארמנית: Անժելա Սարաֆյան; נולדה ב-30 ביוני 1983) היא שחקנית אמריקאית-ארמנית. היא ידועה בגילום דמותה של קלמנטיין פניפת'ר בסדרה מבית HBO, "וסטוורלד". סרפיאן נולדה בברית המועצות, בירוואן שבארמניה הסובייטית, כיום בירת ארמניה. כשהייתה בת ארבע עברה סרפיאן עם הוריה ללוס אנג'לס שבקליפורניה, ארצות הברית. אביה, גריגור סרפיאן, הוא שחקן, ואמה ציירת. היא למדה בלט וניגנה בפסנתר בילדותה. היא למדה בתיכון "פרנסיסקו בראבו מדיקל מגנט", בשכונת בויל הייטס, שבלוס אנג'לס. את הופעת הבכורה שלה ערכה בשנת 2000, בסדרת הדרמה המשפטית "המשפט של איימי" ברשת CBS; בתפקיד אורח של אעישה אל ג'אמל. באותה השנה השתתפה בקליפ לשירה של בריטני ספירס "Stronger". במהלך השנים היא הופיעה בכמה סדרות טלוויזיה כמו "באפי ציידת הערפדים", "המגן", "המחלקה", "24", "מחשבות פליליות", "CSI: ניו יורק", "ניקיטה", "שוטרים בדם", "איסטוויק", "פשע מן העבר" ו-"המנטליסט". בשנת 2008 גילמה את טשה בשני פרקים של סדרת הדרמה "שומרת סוד" מבית רשת USA. בשנת 2010 סרפיאן גילמה את סטורמי בסדרת הרשת "סקס אד", ובהמשך השנה הצטרפה לצוות השחקנים של הסדרה "החבר'ה הטובים", כשהיא גילמה את סמנת'ה אוונס. סרפיאן שיחקה בסרטים עלילתיים בדמויות משניות שונות, כמו את דמותה של טיה בסרט "דמדומים 4: שחר מפציע - חלק 2" משנת 2012. בשנת 2015 שיחקה במותחן הפסיכולוגי "1915" שנכתב ובוים על ידי האמריקאי-ארמני גארין הובניסיאן. הסרט עוקב אחר במאי מסתורי שמעלה מחזה כדי להחזיר לחיים את רוחות הרפאים של קורבנות רצח העם הארמני. סרפיאן, ילידת ארמניה, הופיעה לצד כריסטיאן בייל בסרט "ההבטחה" (2016), המספר את קורות רצח העם הארמני. בשנת 2016 היא החלה לגלם את קלמנטיין פניפת'ר בסדרת המותחן של HBO "וסטוורלד". ב-2017 השתתפה בקליפ לשיר "Lay It On Me" של הזמר האוסטרלי ואנס ג'וי. בשנת 2019 שיחקה בסרט הביוגרפי "משפטו של טד בנדי", המסופר מנקודת המבט של חברתו לשעבר של הרוצח הסדרתי טד בנדי, ליז קנדל. בשנת 2021 שיחקה בסרט המדע-בדיוני "מסע בזיכרון" אותו כתבה וביימה ליסה ג'וי. מדיה וקבצים בנושא אנג'לה סרפיאן בוויקישיתוף אתר האינטרנט הרשמי של אנג'לה סרפיאן אנג'לה סרפיאן, ברשת החברתית אקס (טוויטר) אנג'לה סרפיאן, ברשת החברתית אינסטגרם "אנג'לה סרפיאן", במסד הנתונים הקולנועיים IMDb (באנגלית) "אנג'לה סרפיאן", באתר Rotten Tomatoes (באנגלית) "Get Ready to Be Infatuated by the Star of HBO's New Show 'Westworld'". Town & Country Magazine. 29 בספטמבר 2016. נבדק ב-14 בינואר 2017. {{cite news}}: (עזרה) "Angela Sarafyan (Actress) interviewed by Joan Quin". 5 ביולי 2010. נבדק ב-7 בדצמבר 2010. {{cite web}}: (עזרה) Comingore, Aly (19 באוקטובר 2016). "Angela Sarafyan On 'Westworld,' 'The Promise,' And How To Dream Big". Nylon. נבדק ב-14 בינואר 2017. {{cite news}}: (עזרה) "Exclusive: Angela Sarafyan Joins The Good Guys". TVGuide.com. אורכב מ-המקור ב-27 באוגוסט 2010. נבדק ב-24 באוגוסט 2010. {{cite web}}: (עזרה) "Jamie Kennedy and Angela Sarafyan Star In 'Lost And Found In Armenia'". Asbarez. 23 במרץ 2011. נבדק ב-16 באוקטובר 2011. {{cite news}}: (עזרה) "Casting Update: Twilight's 'Breaking Dawn'". Deadline Hollywood. 13 באוקטובר 2010. נבדק ב-17 באוקטובר 2010. {{cite news}}: (עזרה) "The Promise's Angela Sarafyan Shares Her Story". Asbarez. 17 במרץ 2017. נבדק ב-8 במאי 2017. {{cite news}}: (עזרה) Wigler, Josh (14 בנובמבר 2016). "'Westworld' Star on Clementine's Heartbreaking Reveal: "I Didn't Know That This Would Happen"". The Hollywood Reporter. נבדק ב-14 בינואר 2017. {{cite news}}: (עזרה)